Περισσότεροι από 6 εκατ άνθρωποι θα τυφλωθούν σύντομα λόγω... γλαυκώματος - Ecozen\nΑρχική Ειδήσεις Περισσότεροι από 6 εκατ άνθρωποι θα τυφλωθούν σύντομα λόγω… γλαυκώματος\n10 Μαρτίου 2015 - 08:17\nΔυσοίωνες οι προβλέψεις του Παγκόσμιου Οργανισμού Γλαυκώματος καθώς, σύμφωνα με τις μελέτες που έχουν γίνει ανακοίνωσε ότι πάνω από 6,7 εκατομμύρια άνθρωποι θα τυφλωθούν από γλαύκωμα παγκοσμίως, μέχρι το 2020.\nΟι οφθαλμίατροι τη χαρακτηρίζουν ως «ύπουλο κλέφτη» της όρασης γιατί μέχρι σήμερα 4,5 εκατομμύρια άνθρωποι έχουν ήδη χάσει την όρασή τους από αυτήν και ο αριθμός αυτός εκτιμάται ότι θα ξεπεράσει τα 11,2 εκατομμύρια το 2020!\nΜε αφορμή τη Παγκόσμια Εβδομάδα Γλαυκώματος η οποία είναι 8-14 Μαρτίου οι οφθαλμίατροι συνιστούν προσοχή στον ύπουλο κλέφτη της όρασης. Η πάθηση εμφανίζεται συνήθως σε ασθενείς της τρίτης ηλικίας, αν και σπανιότερα μπορεί να εμφανιστεί σε νέους ανθρώπους καθώς επίσης και σε παιδιά.\nΠροσβάλλει τα οπτικά νεύρα του ματιού, τα οποία μεταδίδουν τα οπτικά ερεθίσματα στον εγκέφαλο και συγκεκριμένα στον ινιακό λοβό του εγκεφάλου, όπου εδρεύει το κέντρο της όρασης.\nΟι οι παράγοντες που φέρονται να ευθύνονται για το γλαύκωμα είναι συνήθως κληρονομικοί ενώ συμβάλλουν και η υψηλή αρτηριακή πίεση και ο διαβήτης. Επιπροσθέτως συμβάλλει κάποιο οφθαλμικό τραύμα η συστηματική χρήση κορτιζόνης και η μυωπία ενώ παθαίνουν περισσότερο γλαύκωμα ως φυλή οι μαύροι.\nΠροηγούμενο άρθροΠαιδική σκηνή «Ακροβάτες της τύχης» στο Γυάλινο Μουσικό Θέατρο\nΕπόμενο άρθροΤελικά το τσιγάρο δεν… κόβει την όρεξη


Στο μικροσκόπιο ευρωπαίων επενδυτών η περιοχή της Παλαίρου - AgrinioNews\nΣτο μικροσκόπιο ευρωπαίων επενδυτών η περιοχή της Παλαίρου\n4 Σεπτεμβρίου 2017, 9:34 πμ\nΤο φετινό καλοκαίρι άλλωστε ήταν εύκολα αντιληπτή η κατακόρυφη αύξηση των επισκεπτών που βρέθηκε σε αυτά τα μέρη αυτά ενώ διόλου τυχαία δεν ήταν και η παρουσία “επωνύμων”\nΗ Ιόνια Οδός έχει θέσει νέα δεδομένα αλλά και άλλοι παράμετροι συμβάλλουν ώστε η περιοχή να τίθεται στο μικροσκόπιο επενδυτών με τους ειδήμονες να προδικάζουν “έκρηξη” τα επόμενα χρόνια στον τομέα του τουρισμού.\nΣύμφωνα με τις πληροφορίες αυτές λοιπόν στελέχη εταιρείας με έδρα τις Βρυξέλλες του Βελγίου εξετάζουν σφαιρικά το ενδεχόμενο επενδύσεων στην εν λόγω περιοχή. Την επισκέφθηκαν στα τέλη Ιουλίου προβαίνοντας σε επαφές με θεσμικούς παράγοντες αλλά και άλλα πρόσωπα της τοπικής αγοράς. Ζήτησαν πλήρη ενημέρωση για τον αναπτυξιακό σχεδιασμό και άκουσαν για τις εξελίξεις γύρω από τον οδικό άξονα Άκτιο- Αμβρακία, το σχεδιασμό για τη Μαρίνα Παλαίρου, το δρόμο Πογωνιά-Πλαγια και τη διπλή σύνδεση της Λευκάδας με Βόνιτσα και Άκτιο ενώ έδειξαν γνώστες της ομορφιάς της περιοχής, όπως για παράδειγμα του Βαθυαβαλίου, και ενδιαφέρθηκαν να μάθουν ακόμη και για τον πρωτογενή τομέα . Πλεονέκτημα σημαντικό χαρακτηρίστηκε και η διαχείριση του αεροδρομίου Ακτίου από τη Fraport.\nΠροηγούμενο: Τα 43α γενέθλια του ΠΑΣΟΚ στο Ζάππειο: Οι απουσίες, τα «παρών» και το… παρασκήνιο\nΕπόμενο: Κέντρα ξένων γλωσσών KOUROS – Επιτυχίες με όνομα\n04/09/2017 at 11:32 ΠΜ\nΗ νέα Μύκονος!\n05/09/2017 at 1:04 ΜΜ\nΓιατί αμέσως να βγαίνει κακία σε μια προσπάθεια ανάδειξης του τόπου μας; Επιτέλους, ας αφήσουμε την κοροιδία σε κάθε τι που γίνεται για το μέλλον μας. Σε ενοχλεί να γίνει Μύκονος Κώστα η Πάλαιρος και η κάθε Πάλαιρος; Επιτέλους πλέον με αυτή την κακία και την μιζέρια


Σε αυτή τη σελίδα μπορείτε να δείτε μερικά από τα σημαντικά εκθέματα των μόνιμων εκθέσεων σε τρισδιάστατη μορφή. Θα χρειαστείτε γυαλιά 3D (κόκκινα-μπλε) για να τις δείτε. Αν δεν έχετε 3D γυαλιά, μπορείτε να φτιάξετε τα δικά σας με απλά υλικά. Πώς; Δείτε το σχετικό βίντεο.\nΔημοσιεύτηκε 30 Οκτωβρίου, 2020


Το πιο ισχυρό όπλο λέιζερ σε ελληνικά πλοία; Το πιο ισχυρό όπλο λέιζερ σε ελληνικά πλοία; | Epirusblog.gr | Ιωάννινα Ήπειρος Ελλάδα\nΟι ολλανδικές φρεγάτες Sigma μπορούν να αντιμετωπίσουν αποτελεσματικότερα με τα ραντάρ τούς τους τουρκικούς πυραύλους ATMACA.\nΤο ελληνικό Πολεμικό Ναυτικό εκσυγχρονίζεται αφού πέραν της αναβάθμισης τεσσάρων φρεγατών ΜΕΚΟ στα σκαριά είναι και η απόκτηση νέων πλοίων που θα αποτελέσουν τη ραχοκοκαλιά του στόλου τις επόμενες δεκαετίες.\nΩστόσο, πέραν της απόκτησης νέων πλοίων η Ελλάδα εξετάζει τρόπους να μεγιστοποιήσει την αποτρεπτική ισχύ του στόλου εξετάζοντας το ενδεχόμενο να εντάξει στο οπλοστάσιό της ακόμα και όπλα λέιζερ.\n«Το Πολεμικό Ναυτικό παρακολουθεί και αξιολογεί διαρκώς την ανάπτυξη όλων των νέων τεχνολογιών, συμπεριλαμβανομένων των συστημάτων υψηλής ενέργειας για αντιμετώπιση UAV.\nΣτο πλαίσιο αυτό, υιοθετεί τις βέλτιστες λύσεις για την επαύξηση των επιχειρησιακών δυνατοτήτων των μονάδων του, προκειμένου να ανταποκρίνεται στο σύγχρονο περιβάλλον απειλών», είπε χαρακτηριστικά ο ΥΠΕΘΑ.\nΠώς θα αντιμετωπιστούν οι τουρκικοί ATMACA\nΟι γερμανικής σχεδίασης φρεγάτες ΜΕΚΟ διαθέτουν δύο ραντάρ αέρος, το DA08 στην περιοχή συχνοτήτων S και το MW08 στην C. Το τελευταίο φέρεται και από τα Ταχέα Περιπολικά Κατευθυνόμενων Βλημάτων (ΤΠΚ) Super Vita. Το ραντάρ επιτήρησης DA08 έχει αποκάλυψη από 78 έως 92 ν.μ. για στόχους με RCS 2 m².\nΛαμβάνοντας υπόψη την χειρότερη περίπτωση, η εμβέλεια για στόχο με RCS 1 m² υπολογίζεται σε 65 ν.μ. Τέλος, το ραντάρ MW08 σύμφωνα με ανοικτές πηγές αναμένεται να αποκαλύψει στόχο με RCS (εκτίμηση ραδιοδιατομής) 1 m² περίπου στα 15 ν.μ.


Gaming Mouse Trust GXT 188 Laban RGB Mouse | Public\nGaming Mouse Trust GXT 188 Laban RGB Mouse\nΟι μεγάλοι πρωταθλητές έχουν στην κατοχή τους τα πιο δυνατά όπλα! Όπως η χρύση λαβή του αρχαίου σπαθιού Laban, το Trust GXT Laban RGB gaming pro ποντίκι, θα σας κάνει να λάμψετε ενάντια σε οποιονδήποτε αντίπαλο! Νιώστε στα χέρια σας τον απόλυτο έλεγχο! Ένας πολεμιστής δεν μπορεί ποτέ να χάσει το σπαθί του, έτσι η Trust εξασφάλισε ότι με το ποντίκι Laban θα νιώσεις το μέγιστο έλεγχο. Ο οπτικός αισθητήρας υψηλής ακρίβειας που σας επιτρέπει να μετακινήσετε μέχρι και 15000 dpi, σε συνδυασμό με τη στιβαρή επιφανειακή επίστρωση θα κάνει τις κινήσεις σας τόσο κοφτερές όσο και η λεπίδα. Το μυστικό της νίκης είναι στα χέρια σας!\nΑνάλυση: 15000 dpi\nΠροηγμένος οπτικός αισθητήρας με ανάλυση 15000 dpi\nΡυθμιζόμενο φωτισμό LED RGB (με φαινόμενο κύματος ουράνιου τόξου)\n8 πλήκτρα για ατελείωτο gaming


Η συμφωνία επείγει, αλλά όχι με κάθε τίμημα - Ειδήσεις - νέα - Το Βήμα Online\nΗ συμφωνία επείγει, αλλά όχι με κάθε τίμημα\nΟ Βόλφγκανγκ Σόιμπλε βλέπει συνήθως απαισιόδοξα το ελληνικό πρόβλημα. Γι’ αυτό και η φράση που χρησιμοποίησε την περασμένη Τρίτη μιλώντας στη μαθητιώσα νεολαία του Βερολίνου\nΟ Βόλφγκανγκ Σόιμπλε βλέπει συνήθως απαισιόδοξα το ελληνικό πρόβλημα. Γι’ αυτό και η φράση που χρησιμοποίησε την περασμένη Τρίτη μιλώντας στη μαθητιώσα νεολαία του Βερολίνου – «Αυτόν τον χρόνο δεν θα έχουμε κάποια μεγάλη κρίση στην Ελλάδα» – καταγράφηκε από τα γερμανικά μέσα ενημέρωσης, παρά την αοριστία της, ως αναπάντεχη «σοϊμπλεϊκή στροφή» προς την αισιοδοξία. Αυτό ενισχύθηκε και από δήλωση συνεργάτη του ο οποίος βεβαίωνε ότι ο γερμανός υπουργός Οικονομικών πηγαίνει στη σύσκεψη του Eurogroup της Δευτέρας με την καθαρή πρόθεση να συμβάλει στην επίτευξη συμφωνίας ανάμεσα στους δανειστές και στην Αθήνα.\nΟ ίδιος συνεργάτης απέφευγε ωστόσο να προδικάσει το αποτέλεσμα της σύσκεψης. «Υπάρχουν ακόμη ανοιχτά σημεία» είπε. Το κουαρτέτο δεν έχει ολοκληρώσει ακόμη την έκθεσή του, δεν έχει επιτύχει δηλαδή το λεγόμενο «staff-level-agreement», την πλήρη συμφωνία, στο εσωτερικό του. Και αυτή η καθυστέρηση, που οφείλεται και στις πασχαλινές διακοπές στην Ελλάδα, μπορεί ίσως να οδηγήσει σε περαιτέρω παράταση των διαπραγματεύσεων.\n«Φίφτι φίφτι» για συμφωνία\nΣτο ίδιο μήκος κύματος κινείται και ο νέος εκπρόσωπος των Χριστιανοδημοκρατών σε θέματα προϋπολογισμού Νόρμπερτ Μπράκμαν. «Από όλες τις χώρες που είχαν μνημόνια η Ελλάδα είναι η μοναδική που δεν τήρησε και συνεχίζει να μην τηρεί τις υποχρεώσεις της» λέει. Παράδειγμα, η καθυστέρηση και οι παλινωδίες στην αποκρατικοποίηση «χρεοκοπημένων» επιχειρήσεων. Υπό αυτό το πρίσμα, προσθέτει, οι πιθανότητες επίτευξης συμφωνίας τη Δευτέρα είναι περίπου «φίφτι φίφτι» (50%- 50%). Φρένο στην επίτευξη συμφωνίας, σύμφωνα με τον ίδιο, βάζει και η αντιδικία στους κόλπους των δανειστών σχετικά με το «κούρεμα». «Εμείς είμαστε εναντίον οποιασδήποτε μείωσης της ονομαστικής αξίας του χρέους όπως την απαιτεί το Διεθνές Νομισματικό Ταμείο» λέει. «Αυτό δεν γίνεται αποδεκτό από το γερμανικό κοινοβούλιο». Χωρίς υποχώρηση του ΔΝΤ δεν πρόκειται να υπάρξει λοιπόν και αυτή τη φορά συμφωνία.\nΜήλον της έριδος το 3,5%\nΕξίσου κρίσιμο είναι και το θέμα του πρωτογενούς πλεονάσματος. Το μήλον της έριδος παραμένει το ποσοστό του 3,5% για το 2018: το Βερολίνο και οι Βρυξέλλες επιμένουν στην επίτευξή του, το ΔΝΤ το θεωρεί ουτοπικό. «Το πρόβλημα δεν είναι αριθμητικό αλλά ουσιαστικό» λέει ο κ. Μπράκμαν. «Το ζητούμενο είναι ένα ποσοστό που θα επιτρέψει την κάλυψη των αναγκών του Ελληνικού Δημοσίου χωρίς πρόσθετα χρέη. Το 3,5% είναι η εγγύηση γι’ αυτό». Αδηλο, προσθέτει, αν τη Δευτέρα θα βρεθεί η «χρυσή τομή» γι’ αυτό.\nΑπό την άλλη, ωστόσο, λέει ο γερμανός πολιτικός, υπάρχει τεράστια πίεση για το άμεσο κλείσιμο του θέματος. «Αν η συμφωνία μετατεθεί για την περίοδο μετά το δημοψήφισμα για το βρετανικό Brexit (σ.σ.: στις 23 Ιουνίου) και αν το δημοψήφισμα οδηγήσει στην έξοδο της Μεγάλης Βρετανίας από την ευρωζώνη, τότε θα ανοίξει και ο ασκός του Αιόλου και για άλλα μέλη της Οικονομικής Ενωσης» λέει. Τότε θα τεθεί το ερώτημα: Γιατί μία και όχι και 4, 5 ή 6 άλλες κυρίως προβληματικές χώρες; «Σε αυτές θα ανήκει αυτόματα και η Ελλάδα. Και αυτό δεν το επιθυμεί σήμερα κανείς στην Ευρωπαϊκή Ενωση» προσθέτει.\nΟύτε όμως η «αντικειμενική» πίεση ούτε οι δηλώσεις-«διαταγές» ανώτατων ευρωπαίων αξιωματούχων, όπως ο Φρανσουά Ολάντ ή ο Ντόναλντ Τουσκ, αποτελούν εχέγγυα επιτυχίας. «Εχουμε συνείδηση του επείγοντος της υπόθεσης, αλλά δεν θα κάνουμε συμφωνία με κάθε τίμημα» έλεγε πηγή της γερμανικής κυβέρνησης. «Οπως σε κάθε άλλο θέμα, έτσι κι εδώ ισχύει η αρχή: η ποιότητα προέχει της ταχύτητας».\nΗ ίδια πηγή δεν απέκλειε τη μετάθεση της λήψης απόφασης κατά μία ως δύο εβδομάδες ώσπου να «ανάψει πραγματικά η καμπάνια για το Brexit». Ταυτόχρονα ωστόσο παραδεχόταν ότι τα χρονικά όρια είναι στενά και ότι όσο γρηγορότερα γίνει η συμφωνία τόσο πιο απερίσπαστα θα μπορέσουν να συμβάλουν και οι άλλες ευρωπαϊκές χώρες στην παραμονή της Μεγάλης Βρετανίας στην ευρωζώνη.\nΗ απαισιοδοξία υπερτερεί ωστόσο στο Βερολίνο. Αυτό γίνεται έκδηλο στις συζητήσεις με βουλευτές των κυβερνητικών κομμάτων. Ακόμη και ο κ. Σόιμπλε εμφανίζεται σήμερα πιο αισιόδοξος για το αποτέλεσμα της Δευτέρας σε σύγκριση με πολλούς από αυτούς!\nΓια τους δανειστές τα πακέτα\nΤη διάθεση των βουλευτών χάλασε αυτή την εβδομάδα και μια έρευνα του ιδιωτικού Πανεπιστημίου ESMT του Βερολίνου που αποδεικνύει ότι από τα 220 δισ. ευρώ που δόθηκαν στην Ελλάδα με τα δύο πρώτα μνημόνια λιγότερα από 10 δισ. (ή λιγότερο από το 5%) πήγαν για τις ανάγκες του Ελληνικού Δημοσίου. Το υπόλοιπο δόθηκε για την εξυπηρέτηση των δανείων και την ανακεφαλαιοποίηση των τραπεζών. Το αποτέλεσμα: αυτό οδήγησε στην επιβάρυνση των ευρωπαίων φορολογουμένων προς όφελος των ιδιωτών δανειστών. Μάταια προσπάθησε η εκπρόσωπος του υπουργείου Οικονομικών Φρεντερίκε φον Ντισενχάουζεν να διασκεδάσει τις εντυπώσεις λέγοντας ότι και οι ιδιώτες επενδυτές «μάτωσαν» μέσω του πρώτου «κουρέματος». Η εικόνα που έμεινε από την προβολή του θέματος από τα μεγάλα μέσα ενημέρωσης είναι ότι τα δισεκατομμύρια των πακέτων βοήθειας πήγαν για τη σωτηρία των δανειστών, όχι της Ελλάδας. Και ότι στα μέτρα που πρέπει να ληφθούν μελλοντικά ανήκει και ένα δεύτερο «κούρεμα» που έγινε αναπόφευκτο ύστερα από την αποτυχία του πρώτου.


Μετά το Μαϊντάν εθελοντικά τάγματα πρότειναν κατάληψη της Λαύρας για UOC-KP - ΕΟΔ - Ενωση Ορθοδοξων Δημοσιογραφων\nΕκπρόσωποι δεξιών ριζοσπαστικών οργανώσεων στα τείχη της Αγίας Λαύρας των Σπηλαίων του Κιέβου. Φωτογραφία: seraphim.com.ua\nΟ επικεφαλής του Πατριαρχείο Κιέβου διαβεβαίωσε ότι είναι κατά της βίαιης καταληψίας των Ορθόδοξων ναών και ιερών και μετά το Μαϊντάν «δεν ευλόγησε» τα εθελοντικά τάγματα για κατάληψη της Αγίας Λαύρας του Κιέβου.\nΣτη συνέντευξή του στο «Apostrophe» ο αρχηγός του Πατριαρχείου Κιέβου Φιλάρετος Ντενισένκο είπε ότι μετά το Ευρωμαϊντάν εκπρόσωποι εθελοντικών ταγμάτων απευθύνθηκαν σε αυτόν με πρόταση να κάνουν κατάληψη της Αγίας Λαύρας του Κιέβου.\nΑπαντώντας στην ερώτηση σχετικά με τις αιτήσεις με απαίτηση μεταφοράς της Λαύρας του Κιέβου στην ΟCU (του Επιφάνιου – συντ.), ο Φιλάρετος δήλωσε ότι ήταν ενάντια στη βίαιη κατάληψη του μοναστηριού.\nΕπιπλέον, σύμφωνα με τον ίδιο, μετά το Μαϊντάν, «εθελοντικά τάγματα απευθύνθηκαν σε αυτόν για να καταλάβουν τη Λαύρα, να εκδιώξουν όλους από εκεί και να τη μεταφέρουν στο Πατριαρχείο του Κιέβου».\n«Τότε είπα ότι δεν μπορείτε να το κάνετε αυτό και δεν χρειάζεται με το ζόρι να τραβάτε ανθρώπους στη μία ή στη άλλη εκκλησία. Ακόμη και ο Χριστός δεν τραβά με το ζόρι κανέναν στη βασιλεία του Θεού. Οι πόρτες είναι ανοιχτές, αν θέλετε – μπείτε μέσα, εάν δεν θέλετε, μείνετε έξω από τη Βασιλεία του Θεού. Το ίδιο και με την εκκλησία: αν θέλετε να είστε στο Πατριαρχείο του Κιέβου, σας δεχόμαστε με χαρά, εάν δεν θέλετε, δεν σας χρειαζόμαστε έτσι όπως είστε», τόνισε ο επικεφαλής της UOC-KP.\nΝωρίτερα η ΕΟΔ έγραψε ότι, σύμφωνα με τον Φιλάρετο, οι Γαλίκιοι δεν ήθελαν να πάνε στον πόλεμο στο Ντονμπάς, αλλά μετά την έκκλησή του πήγαν.\nΕτικέτες: Διδηλώσεις ριζοσπαστών, Αγία Λαύρα Κίεβο-Πετσέρσκαγια, Μαϊντάν – 2013-14, Εξτρεμιστές, UOC-KP, Φιλάρετος Ντενισένκο